Poziv za uključenje u projekt standardizacije obiteljskog smještaja u Zadarskoj županiji

Turistička zajednica Zadarske županije pokreće 7. javni poziv za ulazak u „Welcome“ klub kvalitete u projektu Označavanja kvalitete obiteljskog smještaja Zadarske županije s ciljem povećanja kvalitete smještaja u postojećim kapacitetima, podizanja razine usluga i stvaranja preduvjeta za jačanje glavne sezone, te produženje iste.

Projekt Označavanja kvalitete (labelling) u obiteljskom smještaju pod brand imenom „WELCOME“ je projekt koji od 2015.g. provodi sustav turističkih zajednica Zadarske županije. Riječ je o nadopuni postojećeg sustava kategorizacije kojim želimo unaprijediti promidžbu obiteljskog smještaja naše županije i pomoći Vam u povećanju kvalitete usluge i konkurentnosti.

**Konkretna prednost ulaska u klub za iznajmljivača jest promidžba** smještajnih kapaciteta s oznakom kvalitete "WELCOME” u okviru aktivnosti lokalne turističke zajednice i Turističke zajednice Zadarske županije i to putem:

**\* službenih internetskih stranica,**

**\* tiskanih materijala koji će se distribuirati putem turističkih sajmova ili prezentacija.**

**Uvjeti za članstvo u sustavu "Welcome ":**

ispunjavati kriterije definirane Pravilnikom označavanja kvalitete u obiteljskom smještaju.

**Prijava za članstvo u "Welcome":**

• **Ispunite prijavni list i dostavite ga u ured Vaše TZ najkasnije do 28. listopada 2018. godine**;

• Priložite fotokopiju rješenja – dozvole za pružanje ugostiteljskih usluga smještaja u domaćinstvu;

• Priložite minimalno 5 profesionalnih fotografija objekta u digitalnom formatu\*.

\* Iste će se koristiti za promidžbu Vašeg objekta - široke minimalno 1900 piksela i snimljene u \*.jpg formatu. Fotografije nazvati na sljedeći način: "ime odredišta ime subjekta smještajni kapacitet 00x.jpg", npr. Zadar / Apartmani Magnolija A5.jpg (molimo ne koristiti velika tiskana slova!).

**Pozivamo Vas da obratite pozornost na posebne uvjete za ulazak u podbrendove:**

WELCOME RURAL

Označava boravak u obnovljenim tradicionalnim kućama za odmor u seoskom okruženju s dodatnim uslugama/vrijednošću.

WELCOME CITY

Označava boravak u smještajnim objektima u starim gradskim urbanim jezgrama.

WELCOME FAMILY

Odnosi se na smještaj u objektima orijentiranim na segment obitelji s djecom do 12 godina.

WELCOME BIKE (dio ZADAR BIKE MAGIC projekta)

Smještaj s osnovnim infrastrukturnim standardima za ciklo-turiste.

Uz postojeće generalne uvjete popisane Pravilnikom za osnovni brend Welcome, potrebno je obavezno ispuniti i dodatne uvjete.

**Domaćini dostavljaju popunjene obrasce te slike u ured lokalne TZ do 28.11.2019.g.**

POSTUPAK: Povjerenstvo TZ grada Paga izlazi na teren i verificira da je objekt ispunio uvjete. Nakon što se utvrdi da objekt odgovara zadanim kriterijima, moći ćete istaknuti oznaku kvalitete na predmetnom objektu te ostvariti prednost od ponuđene promidžbe.

Rok za dostavu verificiranih zapisnika u ured TZŽ je 05.12.2019.godine.

Dodatne informacije možete dobiti u Turističkoj zajednici grada Paga.